stanford-oval/wikipedia huggingface dataset:
เมืองมายา Live
เพลงประกอบละคร

เมืองมายา Live ได้มีการรวบรวมซิงเกิลประกอบละครทั้ง 5 ตอน ออกเป็นอัลบั้มพิเศษในโปรเจกต์ชื่อ เมืองมายา Music of LIFE Project เพลงชีวิตจากเมืองมายา ซึ่งทั้ง 5 เพลงประกอบไปด้วย
| ลำดับ | ชื่อเพลง | เนื้อเพลง | ทำนอง | นักร้อง | ยาว |
| --- | --- | --- | --- | --- | --- |
| 1. | "เหนื่อยไหมดาว (เพลงประกอบตอน บัลลังก์มายา)" | ธีระชัย แหล่งสนาม | ณรงค์ เดชะ | รวิสรารัตน์ พิบูลภานุวัธน  (ต้นฉบับ มาช่า วัฒนพานิช) | 3:20 |
| 2. | "รับได้ไหม (เพลงประกอบตอน มายาเร้นรัก)" | ปิติ ลิ้มเจริญ | ปิติ ลิ้มเจริญ | ศิรินทิพย์ หาญประดิษฐ์  (ต้นฉบับ จิรศักดิ์ ปานพุ่ม) | 5:05 |
| 3. | "ใครสักคน (เพลงประกอบตอน สายเลือดมายา)" | สารภี ศิริสัมพันธ์ | BRUNO BRUGNANO | ญานนีน ภารวี ไวเกล  (ต้นฉบับ ใหม่ เจริญปุระ) | 3:46 |
| 4. | "ผิดไหมที่รักเธอ (เพลงประกอบตอน มายารัก On Lie)" | แมวหมู่ | แมวหมู่ | สุธิตา ชนะชัยสุวรรณ  (ต้นฉบับ เสาวลักษณ์ ลีละบุตร) | 3:54 |
| 5. | "ข้าน้อยสมควรตาย (เพลงประกอบตอน เกมกลมายา)" | ขจรเดช พรมรักษา | พูนศักดิ์ จตุระบุล | ธนทัต ชัยอรรถ (ต้นฉบับ บิ๊กแอส) | 3:05 |
แหล่งข้อมูลอื่น

เมืองมายา Live ตอน บัลลังก์มายา ที่สยามโซน
เมืองมายา Live ตอน มายาเร้นรัก ที่สยามโซน
เมืองมายา Live ตอน สายเลือดมายา ที่สยามโซน
เมืองมายา Live ตอน มายารัก On Lie ที่สยามโซน
เมืองมายา Live ตอน เกมกลมายา ที่สยามโซน
ผัดไทย

| --- | --- |

มื้อ: อาหารจานหลัก
แหล่งกำเนิด:  ไทย (ภาคกลาง)
ผู้สร้างสรรค์: แปลก พิบูลสงคราม
อุณหภูมิเสิร์ฟ: ร้อน
ส่วนผสมหลัก: เต้าหู้, ไข่, น้ำปลา, มะขามเปียก, น้ำตาลปี๊บหรือน้ำตาลโตนด, ใบกุยช่าย, ถั่วงอก, กุ้งแห้ง, มะนาว, หอมแดง, เส้นผัดไทย
 ตำราอาหาร: ผัดไทย   สื่อ: ผัดไทย
ผัดไทย (มักสะกดผิดเป็น ผัดไท) เป็นอาหารไทยที่หารับประทานได้ทั่วประเทศไทย โดยเฉพาะในภาคกลาง และอาจพบได้ในร้านอาหารไทยในต่างประเทศบางแห่ง
ประวัติ

ผัดไทยเป็นอาหารที่ได้รับอิทธิพลจากอาหารจีน เดิมเรียกอาหารชนิดนี้ว่า "ก๋วยเตี๋ยวผัด" และได้รับการเปลี่ยนแปลงด้านรสชาติใหม่ตามอย่างอาหารไทยมากขึ้นในเวลาต่อมา
ผัดไทยได้กลายเป็นที่รู้จักของคนต่างชาติในสมัยที่จอมพล ป. พิบูลสงคราม เป็นนายกรัฐมนตรี ซึ่งเป็นช่วงเดียวกับสงครามโลกครั้งที่สอง ท่านได้รณรงค์ให้ประชาชนหันมานิยมรับประทานก๋วยเตี๋ยว เพื่อลดการบริโภคข้าวภายในประเทศ เนื่องจากในช่วงนั้นสภาวะเศรษฐกิจของประเทศตกต่ำ ข้าวแพง โดยท่านได้กล่าวเอาไว้ว่า
"อยากให้พี่น้องกินก๋วยเตี๋ยวให้ทั่วกัน เพราะก๋วยเตี๋ยวมีประโยชน์ต่อร่างกาย มีรสเปรี้ยว เค็ม หวานพร้อม ทำเองได้ในประเทศไทย หาได้สะดวกและอร่อยด้วย หากพี่น้องชาวไทยกินก๋วยเตี๋ยวคนละหนึ่งชามทุกวัน วันหนึ่งจะมีคนกินก๋วยเตี๋ยวสิบแปดล้านชาม ตกลงวันหนึ่งค่าก๋วยเตี๋ยวของชาติไทยหนึ่งวันเท่ากับเก้าสิบล้านสตางค์เท่ากับเก้าแสนบาท เป็นจำนวนเงินหมุนเวียนมากพอใช้ เงินเก้าแสนบาทนั้นก็จะไหลไปสู่ชาวไร่ ชาวนา ชาวทะเลทั่วกันไม่ตกไปอยู่ในมือใครคนหนึ่งคนใดเพียงคนเดียว และเงินหนึ่งบาทก็มีราคาหนึ่งบาท ซื้อก๋วยเตี๋ยวได้เสมอ ไม่ใช่ซื้ออะไรก็ไม่ได้เหมือนอย่างทุกวันนี้ซึ่งเท่ากับไม่มีประโยชน์เต็มที่ในค่าของเงิน"
แต่เพราะกระแสชาตินิยมที่มองว่าก๋วยเตี๋ยวเป็นอาหารจีนจึงได้ดัดแปลงให้ผัดไทยเป็นอาหารไทย ผัดไทยในยุคแรกใช้เส้นจันทบูรเป็นเส้นในการผัด ส่วนหมูนั้นก็จะไม่ใส่เพราะมองว่าเป็นผัดซีอิ๊วมากกว่า ซึ่งจะทำให้เหมือนกับอาหารจีนมากเกินไป โดยจะใส่กุ้งแห้งแทน นอกจากนี้ยังใส่ เต้าหู้เหลือง มะนาว ใบกระเทียม หัวปลีและถั่วงอก ซึ่งเป็นวัตถุดิบที่หาได้ง่ายในประเทศไทย และเรียกเปลี่ยนชื่อ "ก๋วยเตี๋ยวผัด" เป็น "ก๋วยเตี๋ยวผัดไทย" ตามชื่อใหม่ของประเทศ ปัจจุบันเรียกกันโดยย่อเหลือเพียงแค่ "ผัดไทย"
ปัจจุบันผัดไทยได้กลายเป็นหนึ่งในอาหารประจำชาติไทย ผัดไทยเริ่มได้รับความนิยมไปทั่วโลก จากข้อมูลปี พ.ศ. 2546 มีร้านอาหารไทยกว่า 6,800 ร้านกระจายอยู่ทั่วทุกมุมโลก และทุกร้านจะมีผัดไทย อีกเมนูหนึ่งคือ ต้มยำกุ้ง ผัดไทยในต่างแดนจะเน้นการเสิร์ฟบนภาชนะที่มีลวดลายวิจิตรสวยงาม ให้ภาพว่าเป็นอาหารของชนชั้นสูง อาหารชาววัง
ในเวียดนามมีอาหารที่ใกล้เคียงกันเรียกว่า เฝอส่าว (เวียดนาม: phở xào) หรือ บั๊ญเฝอส่าว (bánh phở xào) แปลว่า "เฝอผัด" ส่วนประเทศมาเลเซีย สิงคโปร์ อินโดนีเซีย และบรูไน มีอาหารคล้ายผัดไทยเรียกว่า ชาร์ก๋วยเตี๋ยว (炒粿条) ประกอบด้วยเส้นก๋วยเตี๋ยวเส้นแบน ใส่กุ้ง หอย ไข่ ปลา ถั่วงอก กุนเชียง ใช้น้ำมันหมูในการผัด และรองด้วยใบตองในการเสริฟ พบได้ทั่วไปในปีนัง
ลักษณะ

ผัดไทยโดยทั่วไปจะนำเส้นเล็กมาผัดด้วยไฟแรงกับไข่ ใบกุยช่ายสับ ถั่วงอก หัวไชโป๊สับ เต้าหู้เหลือง ถั่วลิสงคั่ว และกุ้งแห้ง ปรุงรสด้วยพริก น้ำปลา และน้ำตาล เสิร์ฟพร้อมกับมะนาว ใบกุยช่าย ถั่วงอกสด และหัวปลีเป็นเครื่องเคียง ร้านผัดไทยบางแห่งจะใส่เนื้อหมูลงไปด้วย บางที่อาจจะใช้เส้นจันท์ซึ่งเหนียวกว่าเส้นเล็ก เรียกว่า "ผัดไทยเส้นจันท์" หรือใช้วุ้นเส้น เรียกว่า "วุ้นเส้นผัดไทย" รวมทั้งผัดหมี่โคราชที่มีลักษณะคล้ายผัดไทย กินกับส้มตำ
นอกจากนี้ยังมีผัดไทยประยุกต์ โดยนำส่วนผสมทุกอย่างผัดให้เข้ากัน แล้วนำไข่เจียวมาห่อผัดไทยทีหลัง เรียกว่า "ผัดไทยห่อไข่" หรือบางที่อาจจะใส่กุ้งสดแทนกุ้งแห้ง เรียกว่า "ผัดไทยกุ้งสด" ร้านขายผัดไทยมักจะขายหอยทอดหรือขนมผักกาดควบคู่กันไปด้วย เนื่องจากเครื่องปรุงที่ใช้มีหลายอย่างใช้ร่วมกัน
ความหลากหลาย

ผัดไทยในแต่ละพื้นที่มีความแตกต่างกันบ้าง เช่น
ผัดไทยทิพย์สมัย ประตูผี แขวงสำราญราษฎร์ เขตพระนคร ใส่กุ้งสดตัวโต ใช้เส้นจันท์และห่อไข่ มีชื่อเสียงมาก
อำเภอท่ายาง จังหวัดเพชรบุรี ปรุงรสด้วยน้ำตาลโตนด
เยาวราช ใส่กุ้งต้มที่ออกรสเค็ม ขายในกระทงใบตอง
วัดท้องคุ้ง วัดกลางพุฒนิมิต จังหวัดอ่างทอง รสหวานนำ กินคู่กับมะม่วงเปรี้ยวหรือมะเฟืองเปรี้ยว
ตำบลบ่อแร่ อำเภอโพธิ์ทอง จังหวัดอ่างทอง รสหวานนำ โรยหน้าด้วยมะม่วงดิบสับ หรือมะเฟืองดิบซอย ตามฤดูกาล
อำเภออัมพวา จังหวัดสมุทรสงคราม ใส่ถั่วเหลืองต้มและหมูสามชั้น
อำเภอสวรรคโลก จังหวัดสุโขทัย ใส่ถั่วฝักยาวและหมูแดง
จังหวัดชุมพร ใส่น้ำพริกแกงส้ม ผัดกับกะทิ ใส่ปูม้า
ผัดไทยทางภาคตะวันออก เช่น ระยอง จันทบุรี ใส่น้ำโล้ซึ่งเป็นน้ำพริกที่ปรุงจากพริกแห้ง หอม กระเทียม เคี่ยวกับน้ำปลา น้ำตาล และน้ำมะขามเปียก
ผัดไทยท่าฉาง จังหวัดสุราษฎร์ธานี  รสชาติเข้มข้น จัดจ้าน เปรี้ยว หวาน เค็ม มัน และเผ็ดจากเครื่องแกงใต้ที่ผัดกับกะทิ
ผัดโคราช เช่น นครราชสีมา ชัยภูมิ ใส่ซอสแซ่บซึ่งเป็นน้ำพริกที่ปรุงจากพริกแห้ง หอมแดง กระเทียม และต้นหอม
วัฒนธรรมสมัยนิยม

ภาพยนตร์ไทยเรื่อง เจ้าสาวผัดไทย (ออกฉายในปี พ.ศ. 2547) ใช้ผัดไทยเป็นตัวชูโรงของเรื่อง โดยมีเนื้อหาเกี่ยวกับนางเอกจะแต่งงานกับชายใดก็ตามที่กินผัดไทยของเธอภายใน 100 วัน
ตอนหนึ่งของรายการ โทรว์ดาวน์! วิทบอบบี เฟลย์ ในการแข่งขันทำผัดไทย บอบบี เฟลย์ พิธีกรรายการได้แข่งขันกับนงคราญ ดากส์ในร้านไทยเบซิลในเมืองแชนทิลี รัฐเวอร์จิเนีย สหรัฐอเมริกา ซึ่งเฟลย์ได้พ่ายแพ้ในการแข่งขันดังกล่าว
แหล่งข้อมูลอื่น

ชาติชาย มุกสง. (2565, เมษายน). ก๋วยเตี๋ยวผัดไทยไม่ใช่นวัตกรรมอาหารสมัย จอมพล ป. พิบูลสงคราม: แต่ทั้ง “ผัด” ทั้ง “ไทย” ที่ถูกสร้างใส่ไว้ในสำรับอาหารชาติ(ไทย)นิยม. ศิลปวัฒนธรรม. 43(6): 128-145.
พูนผล โควิบูลย์ชัย. (2556, กรกฎาคม-ธันวาคม). การต่อรองเชิงอำนาจและการเปลี่ยนแปลงความหมายของผัดไทย: จากเมนูชาตินิยมสู่อาหารไทยยอดนิยม. วารสารภาษาและวัฒนธรรม. 32(2): 75-94.
อาสา คำภา. (2564). จาก “แม่ครัวหัวป่าก์” ถึง มาตรฐาน “รสไทยแท้”: การเมืองวัฒนธรรมว่าด้วยการช่วงชิงนิยาม “อาหารไทย” ในบริบทร่วมสมัย. ใน รวมบทความประชุมวิชาการระดับชาติฉลองครบรอบ 50 ปี การก่อตั้งสถาบันไทยคดีศึกษา มหาวิทยาลัยธรรมศาสตร์ “มองโลกในไทย มองไทยในโลก” เล่มที่ 1. หน้า 274-301. กรุงเทพฯ: มหาวิทยาลัยธรรมศาสตร์.
เรนา

| โอ ฮเย-ริน |
| --- | --- |

ข้อมูลพื้นฐาน
ชื่อเกิด: โอ ฮเย-ริน (오혜린)
เกิด: 7 พฤษภาคม 2532 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
ที่เกิด: อุซาน เกาหลีใต้
แนวเพลง: เคป๊อป
อาชีพ: นักเต้น นักร้อง นักแต่งเพลง  นักแร็ป พิธีกร
เครื่องดนตรี: เปียโน
ช่วงปี: 2009-ปัจจุปัน
ค่ายเพลง: Pledis Entertainment

สมาชิก: อาฟเตอร์สกูล (วงดนตรีเกาหลี)
โอ ฮเย-ริน (เกาหลี: 오혜린; อักษรโรมัน: Oh Hye-rin; เกิด 7 พฤษภาคม 2532) หรือที่ใช้ในการแสดงว่าเรนา (เกาหลี: 레이나; อักษรโรมัน: Raina) เป็นนักร้องชาวเกาหลีใต้ รู้จักในสถานะสมาชิกวงอาฟเตอร์สกูล
ประวัติ

เรนาเกิดวันที่ 7 พฤษภาคม 2532 ที่เมืองอุลซาน ประเทศเกาหลีใต้ โดยเรนาเป็นเคยเด็กฝึกของค่ายเจวายพีมาก่อน ก่อนที่เธอจะมาเปิดตัวกับวง อาฟเตอร์สกูล ประมาณปี ค.ศ. 2009 ก่อนหน้านี้เธอยังได้รับการคัดเลือกจากเวทีซุปเปอร์สตาร์เค และได้เป็นนักเรียนที่สถานบันเอสเอ็มมาก่อน และเรนาถือเป็นนักร้องที่ดีที่สุดในบรรดาไอดอลหญิงชาวเกาหลีใต้
เรนาเองได้เดบิวกับวง  อาเฟเตอร์สกูลในเพลง  Because of You  ซึ่งได้ติชาร์ตอันดับ 1 ของชาร์ตเพลงเกาหลีใต้และเพลงก็ได้รับรางวัล "triple crown
เรนาได้ร่วมกับ นานะ และ ลิชชี่ได้จัดตั้งกลุ่มย่อยที่มีชื่อว่า Orange Caramel วันที่ 18 มิถุนายน ค.ศ. 2010 ทั้งสามคนคัมแบ็กในรายการ มิวสิกแบงก์ ทางช่อง เคบีเอส กับเพลง "Magic Girlเธอปล่อยซิงเกิลเดี่ยวเป็นครั้งแรกในเพลง  "My Shining Girl" OST in February 2012 และเธอก็ยังได้เขียนเพลงสำหรับซับยูนิตย่อย ออเร้นจ์คาราเมล "Still...และ "Standing in This Place"เรนาเองก็ยังได้เขียนเพลงสำหรับ อาเฟเตอร์สกูล ในเพลง  "Love Love Love" และ "Timeless
ในเดือนพฤษาคม เรนาได้มีโอกาสร้องเพลงกับ ซานอี  ในเพลง   "A Midsummer Night's Sweetness"  ซึงเป็นดิจิทัลซิงเกิล ยอดดาวน์โหลดประมาณ 714,369
ผลงาน > เพลงเดี่ยว

| ปี  | ชื่อเพลง  | อั้ลบั้ม  |
| --- | --- | --- |
| 2553  | "Love Doesn’t Wait"  | Magic Girl  |
| 2553  | Still"  | Aing  |
| 2554  | "Leaning against time "  | Virgin  |
| 2555  | "Timeless" (ร้องกับจองอา)  | Flashback  |
| 2555  | "Superwoman"  | Lipstick  |
| 2556  | "Meteor and Piercing "  | Orange Caramel  |
| 2557  | "A Midsummer Night's Sweetness" (ร้องร่วมกับ ซานอี)  | ซิงเกิลดิจิทัลดาวน์โหลด  |
| 2557  | "You End, And Me" (Solo)  | Reset  |

| ปี | ชื่อเพลง | อั้ลบั้ม |
| --- | --- | --- |
| 2555 | "Self Luminous" | My Shining Girl OST |
| 2555 | "Even After Day" | Tasty Life OST |
ความร่วมมือ

| ปี | ชื่อเพลง | อั้ลบั้ม |
| --- | --- | --- |
| 2554 | Even After A Day" | Even After A Day |
การเขียนเพลง

| ปี | ชื่อเพลง | ชื่อวง |
| --- | --- | --- |
| 2553 | Standing Here" | Orange Caramel |
| 2553 | "Not Yet... | Orange Caramel |
| 2553 | Love Love Love" | Happy Pledis |
| 2555 | "Timeless" | อาฟเตอร์สกูล (วงดนตรีเกาหลี) |
แหล่งข้อมูลอื่น

เรนา ที่เอกซ์ (ทวิตเตอร์) (เกาหลี)
อิชิมารุ งิน

| ตัวละคร เทพมรณะ> อิชิมารุ งิน |
| --- | --- |
อาชีพ: อดีตยมทูต หัวหน้าหน่วยที่ 3,  รองหัวหน้าอารันคาร์
วันเกิด: 10 กันยายน
สีผม: สีขาว
สีตา: สีเขียวมรกต
ส่วนสูง: 185 เซนติเมตร
น้ำหนัก: 69 กิโลกรัม
ดาบฟันวิญญาณ: ชินโซ
พากย์เสียงโดย: โคจิ ยูสะ
อิชิมารุ งิน (ญี่ปุ่น: 市丸 ギン; โรมาจิ: Ichimaru Gin) เป็นตัวละครจากเรื่องเทพมรณะ  เป็นอดีตยมทูตหัวหน้าหน่วยที่ 3 แห่ง 13 หน่วยพิทักษ์  ปัจจุบันเป็นรองหัวหน้าฝั่งอารันคาร์ และได้ตายเพราะคิดจะฆ่าไอเซ็น(หัวหน้าฝั่งอารันคาร์)
ลักษณะ/อุปนิสัย

งิน เป็นชายร่างผอมสูง  ตาตี่ ผมสีเงิน  ใบหน้ามีรอยยิ้มตลอดเวลาภายใต้ความโหดเหี้ยม  เขาเป็นคนลึกลับ  ไม่สามารถอ่านความคิดของเขาออกได้  และมักจะทำอะไรไปโดยไม่บอกกล่าวใคร เป็นคนสุขุม แต่ใต้ความสุขุมนั้นเต็มไปด้วยพลังที่มากมาย ความเยือกเย็นที่เป็นเอกลักษณ์ของ งิน ทำให้ ดู โหดเหี่ยม
แต่ก็แฝงด้วยความอ่อนโยนอยู่เล็กน้อย สังเกตได้จากตอนที่ งิน ช่วย รันงิคุ ไว้เมื่อสมัยก่อน
ประวัติ

งิน ในตอนเด็กนั้นอาศัยอยู่ที่เมืองลูคอน  ได้เจอกับมัตสึโมโตะ รันงิคุที่กำลังนอนหมดสติอยู่  เขาจึงให้ผลไม้เธอ  โดยเขาได้บอกกับรันงิคุว่าวันที่รันงิคุพบเจอเขา คือ วันเกิดของเธอ  จากนั้นวันต่อมาเขาได้หายตัวไป  โดยอิชิมารุนั้นได้เข้าสังกัดหน่วยที่ 5 โดนดำรงตำแหน่งเป็นรองหัวหน้า  และมีไอเซ็น โซสึเกะเป็นหัวหน้าหน่วย  ต่อมาด้วยความสามารถของเขาจึงได้เลื่อนขั้นเป็นหัวหน้าหน่วยที่ 3 ของอารันคา
อายุ /
วันเกิด / 10 กันยายน
ส่วนสูง / 185 เซนติเมตร
น้ำหนัก / 69 กิโลกรัม
ดำรงตำแหน่ง / หัวหน้าหน่วยที่3
ดาบฟันวิญญาณ / ชินโซ
คำปลดปล่อย / “จงพุ่งสังหาร ชินโซ”
ความชอบส่วนตัว / สังเกตพฤติกรรมมนุษย์
ความถนัดส่วนตัว / ร้อยด้ายผ่านเข็ม
อาหาร / อาหารที่ชอบ - ลูกพลับตากแห้ง
อาหารที่ไม่ชอบ - มันตากแห้ง
การพักผ่อนสบายๆในวันหยุด / เดินเล่น
บทบาท > ภาคโซลโซไซตี้

อิชิมารุ งิน ได้พบจิดันโบที่กำลังเปิดประตูให้พวกอิจิโกะเข้าไปในเซย์เรย์เทย์  เขาจึงฟันแขนจิดันโบ  และได้ต่อสู้กับอิจิโกะ  ซึ่งเขาก็สามารถขับไล่พวกอิจิโกะออกไปจากเซย์เรย์เทย์ได้  ต่อมาเขาได้ถูกหัวหน้าใหญ่ยามาโมโตะตำหนิที่ปล่อยให้เรียวกะอย่างพวกอิจิโกะหนีไป  แต่สุดท้ายก็ไม่เอาความ  จนกระทั่งเกิดเหตุการณ์ฉุกเฉิน  ไอเซ็นได้พูดคุยกับอิชิมารุอย่างมีลับลมคมใน  จนะกระทั่งไอเซ็นถูกฆ่าตาย  ขณะนั้นฮินาโมริเศร้าเสียใจอย่างมาก เธอคิดว่าเป็นฝีมือของอิชิมารุ  จึงได้พลั้งดาบใส่  แต่ถูกคิระขัดขวางเอาไว้ ทั้งสองได้ต่อสู้กันจนกระทั่งหัวหน้าฮิซึกายะเข้ามาขวางทางดาบไว้และสั่งให้จับตัวทั้งสองคนไปขังคุก ต่อมาเมื่อฮินาโมริได้แหกคุกออกมาและกำลังจะทำร้ายหัวหน้าฮิซึกายะ  อิชิมารุได้มองทั้งสองคนที่กำลังต่อสู้แล้วยิ้ม  ฮิซึกายะคิดว่าทั้งหมดเป็นแผนการของอิชิมารุจึงชกฮินาโมริให้สลบแล้วพุ่งเข้าสู้  แต่ฮิซึกายะที่หลบดาบของอิชิมารุได้พลั้งจะแทงฮินาโมริเข้า  แต่โชคดีที่มัตสึโมโตะขวางไว้ทัน  ต่อมาขณะที่ฮินาโมริสะกดรอยฮิซึกายะไปที่ 46 วังกลาง  อิชิมารุที่ตามหลังมาจึงได้พาฮินาโมริไปหาหัวหน้าไอเซ็น  จากนั้นก็ยืนดูไอเซ็นฆ่าฮินาโมริ  จนเมื่อความจริงเปิดเผยจึงได้หายตัวที่ไปเนินโซเคียคุ  และได้บอกความจริงของแผนการจนหมด  หลังจากไอเซ็นนำลูกแก้วโฮเคียขุออกมาจากตัวของลูเคียแล้ว  อิชิมารุก็ได้ปลดปล่อยดาบเพื่อจะฆ่าลูเคีย  แต่โชคดีที่เบียคุยะเข้ามาขวางไว้  แต่สุดท้ายพวกไอเซ็นก็หนีไปได้
บทบาท > ภาคอารันคาร์

หลังจากโทเซ็นได้ลงโทษกริมจอว์ที่บุกโลกมนุษย์โดยพลการ  หลังจากลงโทษเสร็จไอเซ็นเดินออกมา  อิชิมารุได้พูดกับไอเซ็นว่าปั่นหัวลูกน้องอยู่หรือ  แต่ไอเซ็นก็นิ่งเฉยพร้อมบอกว่าพวกนั้นก็เป็นเพียงแค่กิลเลี่ยน  แล้วก็บอกกับอิชิมารุว่าจะทำการคัดวาสโตรเด้เพื่อให้เป็นเอสปาดาใหม่ก็ได้
บทบาท > ภาคอารันคาร์ > ภาคไอเซ็นบุกโลก

อิชิมารุ งิน มายังโลกกับ ไอเซ็น และ โทเซ็นซึ่งมาในเมืองคาราคุระแต่เป็นเมืองปลอมที่ทางโซลโซไซตี้ดักไว้แต่ก่อนที่จะต่อสู้หัวหน้าใหญ่ยามาโมโตะได้สร้างไฟล้อมไอเซ็น งิน โทเซ็นไว้ และหลังจากสู้กับเอสปาด้าจนหมด ทั้ง3ก็ออกมาจากวงล้อมไฟได้ โดยในเหตุการณ์นั้น งินได้ฟัน พวกไวเซริด์ ฮิโยริ ตัวขาด 2 ท่อน และได้สู้กับ อิจิโกะ โดยใช้บังไค และไม่ฆ่าอิจิโกะ ต่อมาก็ได้ไปเมืองคาราคุระของจริงกับไอเซ็น 2 คน(โทเซ็น)ถูกไอเซ็นฆ่าไปแล้วเพราะเห็นว่าหมดประโยชน์ ขณะที่ไอเซ็นกำลังจะฆ่าพวกเพื่อนๆอิจิโกะ มัตสึโมโตะ รันงิคุ ก็เข้ามาขวาง งินจึงขออนุญาตไอเซ็นโฉบพาเพื่อนสาวไปบนดาดฟ้าตึก หลังคุยไม่นาน งินตัดสินใจปาดใหล่ด้านขวาของรันงิคุ เพื่อไม่ให้ไปเผชิญหน้ากับไอเซ็นได้ ต่อมาเขาได้ตัดสินใจทรยศไอเซ็นโดยใช้พลังที่เป็นพิษคามิชินิ โนะ ยาริแต่ไม่สามารถทำอะไรไอเซ็นได้ ท้ายสุดงินต้องโดนตัดแขนขาดไปข้าง และโดนแทงจนบาดเจ็บสาหัส ก่อนที่จะหมดสติลงเขาได้คิดเรื่องราวในอดีตที่เฉลยความจริงว่า งินเข้ามาเป็นยมทูตเพราะเพื่อที่จะแก้แค้นไอเซ็นที่ช่วงชิงแรงกดดันวิญญาณของรันงิคุในสมัยที่ยังเป็น เด็ก จุดประสงค์ของไอเซ็นทีรวบรวมแรงดันวิญญาณ คือ เพื่อให้ โฮเงียคุ นั้นเสร็จสมบูรณ์แต่ก็ไม่สำเร็จ  และก่อนตายเขาได้เอ่ยขอโทษรันงิคุที่ไม่สามารถนำสิ่งที่ถูกช่วงชิงกลับคืนมาให้ได้
ดาบฟันวิญญาณ > ขั้นต้น (ชิไค)

ชื่อ : ชินโซ (ญี่ปุ่น: 神鎗; โรมาจิ: Shinso; ทับศัพท์: หอกเทวะ)
คำปลดปล่อย : จงพุ่งสังหาร (ญี่ปุ่น: 射殺せ; โรมาจิ: ikorose)
ลักษณะ : ดาบสั้นแบบวากิซาชิ (ดาบสั้นที่ซามูไรใช้พกคู่กับคาตะนะ)
ความสามารถ : ดาบจะสั้นไม่เปลี่ยนรูปร่าง แต่เมื่อเล็งไปที่ศัตรูดาบจะยาว แล้วพุ่งไปหาศัตรูด้วยความเร็วสูง สามารถยืดได้สูงสุด 100เท่าของความยาวปกติ(คำนวณจากชนิดดาบและความยาวดาบที่ใช้ จะตกอยู่ที่ประมาณ40 เมตร)
ดาบฟันวิญญาณ > ขั้นปลดปล่อยสวัสดิกะ (บังไค)

ชื่อ : คามิชินิ โนะ ยาริ(หอกประหารเทพ)
ลักษณะ : ดาบสั้นแบบวากิซาชิ
ความสามารถ : จะเหมือนชิไค แต่เพิ่มความสามารถในการฟัน และยืดได้ยาว 13 กิโลเมตร ด้วยความเร็ว171,500เมตร/วินาที(เร็วกว่าเสียง500เท่า ด้วยอัตราเร็วระดับนี้จะสามารถยีดได้จนสุดโดยใช้เวลาแค่0.08วินาที โดยอิชิมารุบอกกับอิจิโกะว่า การยืดตัวออกจนสุดแล้วหดกลับมานั้น ใช้เวลาเพียงแค่การปรบมือครั้งหนึ่ง)
คามิชินิ โนะ ยาริ(หอกประหารเทพ) ดาบจะสามารถแตกหน่อออกมาได้
พริบตาที่ตัวดาบยืดออกมันจะแตกเป็นเศษเล็ก ข้างในใบดาบ มีพิษร้ายแรงที่สามารถทำให้เซลล์หลอมละลายได้
1.คามิชินิ โนะ ยาริ บุโท(หอกประหารเทพ  ร่ายรำ)

เป็นการเล็งปลายของดาบไปยังศัตรูแล้วสั่งให้ยืดด้วยความเร็วสูงสุด
2.คามิชินิ โนะ ยาริ บุโทเร็นจิน(หอกประหารเทพ  คมดาบรายร่ายรำ)

เป็นการใช้"บุโท"ซ้ำกันหลายๆครั้งโดยการเล็งแบบกราดยิง
| ด ค กเทพมรณะ โดย ไทโตะ คูโบะ |
| --- | --- |
สื่อ:  มังงะ  เล่ม 1–21  22–48  49–74  อนิเมะ  ตอน ฤดูกาลที่ 1  2  3  4  5  6  7  8  9  10  11  12  13  14  15  16  สงครามเลือดพันปี  โอวีเอ เมมโมรีส์อินเดอะเรน  เดอะซีลด์ซอร์ดเฟรนซี  ละครเพลง 
ภาพยนตร์:  เมมโมรีส์ออฟโนบอดี  เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ  เฟดทูแบล็ก ไอคอลยัวร์เนม แด่เธอผู้สิ้นสูญ  ศึกผ่าโลกันตร์  คนแสดง 
วิดีโอเกม:  Blade Battlers series  Nintendo Home Consoles series  Heat the Soul series  The Blade of Fate  Dark Souls  The 3rd Phantom  Flame Bringer  Soul Resurrección  Brave Souls  Paradise Lost 
ตัวละคร:  คุโรซากิ อิจิโกะ  คุจิกิ ลูเคีย  อิโนะอุเอะ โอริฮิเมะ  ซาโดะ "ชาด" ยาสึโทระ  อิชิดะ อุริว  อาบาราอิ เร็นจิ  คุจิกิ เบียคุยะ  อิชิมารุ งิน  ซาราคิ เคมปาจิ  ไอเซ็น โซสึเกะ  ฮิตสึกายะ โทชิโร่  คุโรซึจิ มายูริ  ยมทูต ไวเซิร์ด  ฮอลโลว์ อารันคาร์  ควีนซี่ 
เพลง:  "Asterisk" by Orange Range  "Ichirin no Hana" by High and Mighty Color  "Life" by Yui  "Rolling Star" by Yui  "After Dark" by Asian Kung-Fu Generation  "Chu-Bura" by Kelun  "Hitohira no Hanabira" by Stereopony  "Koyoi, Tsuki ga Miezutomo" by Porno Graffitti  "Shōjo S" by Scandal  "Anima Rossa" by Porno Graffitti  "Change" by miwa  "Blue" by Vivid  "Harukaze" by Scandal 
เกี่ยวข้อง:  เทรดดิงการ์ดเกม  ดาบฟันวิญญาณ  หน่วย  อาวุธและวิชาโจมตี  Loituma Girl  จัมป์ซูเปอร์สตาร์ส  จัมป์อัลทิเมตสตาร์ส  เจสตาร์วิกตอรีวีเอส  จัมป์ฟอร์ซ 
 หมวดหมู่
ตานเหลือง

| ตานเหลือง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malpighiales
วงศ์:: Ochnaceae
สกุล:: Ochna
สปีชีส์:: O.  integerrima
ชื่อทวินาม
Ochna integerrima (Lour.) Merr.

ตานเหลือง, ช้างน้าว, กำลังช้างสาร หรือ ตานนกกด  (ชื่อวิทยาศาสตร์: Ochna integerrima) เป็นไม้ยืนต้นในวงศ์ Ochnaceae ลำต้นคดงอ ใบอ่อนสีน้ำตาลแดง กิ่งก้านออกต่ำ ดอกสีเหลือง กลีบรองดอกสีแดงคล้ำ ผลกลม  เป็นดอกไม้ที่เป็นที่นิยมมากทางภาคใต้ของเวียดนามและเป็นดอกไม้ประจำจังหวัดมุกดาหาร
รากใช้ขับพยาธิและฟอกน้ำเหลืองทางภาคอีสานใช้ลำต้นต้มน้ำดื่ม แก้ปวดเมื่อย ทางจังหวัดอุบลราชธานีใช้แก่นต้มน้ำดื่มแก้ประดง ชาวเขาเผ่ามูเซอใช้รากเป็นยาบำรุงกำลัง โดยตากแห้ง หรือดองเหล้า หรือต้มน้ำดื่ม
ระเบียงภาพ

ลักษณะดอกช้างน้าว ในมุมต่าง ๆ
ช้างน้าว
ช้างน้าว
ช้างน้าว
ดูเพิ่ม

รายชื่อพันธุ์ไม้มงคลพระราชทานประจำจังหวัด
ธีธัช รัตนศรีทัย

| ธีธัช รัตนศรีทัย |
| --- | --- |

สารนิเทศภูมิหลัง
เกิด: 29 พฤษภาคม พ.ศ. 2542 (25 ปี) ธีธัช รัตนศรีทัย
อาชีพ: นักร้อง, นักแสดง
ปีที่แสดง: พ.ศ. 2551–ปัจจุบัน
ผลงานเด่น: นัท – ฮอร์โมนส์ วัยว้าวุ่น (2558)
สังกัด: จีทีเอช จีดีเอช ห้าห้าเก้า
ฐานข้อมูล
IMDb
ธีธัช รัตนศรีทัย หรือ ข้าวปั้น เป็นนักร้อง นักแสดงชาวไทย เข้าสู่วงการด้วยการประกวด The Trainer ปั้นฝันสนั่นเวที ปี 1 และมีผลงานละครซีรีส์ ฮอร์โมนส์ วัยว้าวุ่น ซีซั่น 2-3 เป็นต้น
ประวัติ

ธีธัช รัตนศรีทัย หรือชื่อเล่น ข้าวปั้น เกิดเมื่อวันเสาร์ที่ 29 พฤษภาคม พ.ศ. 2542 เป็นนักร้อง และนักแสดงชาวไทย เข้าสู่วงการจากการประกวด The Trainer ปั้นฝันสนั่นเวที ปี 1 ในปี พ.ศ. 2552 เป็นจุดเริ่มต้นในวงการ ด้านการศึกษา จบการศึกษาระดับชั้นอนุบาล-ประถมศึกษาที่ โรงเรียนอนุบาลแสงโสม มัธยมศึกษาที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันศึกษาอยู่ ชั้นปีที่ 4 วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิดอล
จุดเริ่มต้นการเป็นนักแสดงเริ่มจาก Hormones The Next Gen ต้องการเฟ้นการนักแสดงหน้าใหม่ ไปตามโรงเรียนต่าง ๆ จนได้พบกับข้าวปั้นอีกครั้ง และครั้งนี้ทำให้เขาได้กลับมาในวงการแสดงอีกครั้ง ข้าวปั้นได้ร่วมแสดงละครซีรีส์ ฮอร์โมนส์ วัยว้าวุ่น ซีซั่น 2 ในปีพ.ศ. 2557 นอกจากนี้ยังมีละครซีรีส์ของจีทีเอช มาให้ติดตามอีกหลาย ๆ เรื่อง เช่น เพื่อนเฮี้ยน..โรงเรียนหลอน ตอน...ตายตาม โดยรับบทเป็น บอล (พ.ศ. 2557) และละครซีรีส์เรื่อง ฮอร์โมนส์ วัยว้าวุ่น ซีซั่น 3 รับบทเป็น นัท (รุ่นพี่ ม.6) (พ.ศ. 2558)
ผลงาน > ละครโทรทัศน์/ซีรีส์

| ปี พ> ศ. | เรื่อง | รับบทเป็น | ออกอากาศ | หมายเหตุ |
| --- | --- | --- | --- | --- |
| 2551 | สุดแดนหัวใจ |  | ช่อง3 | ละครเรื่องแรกตอนเด็ก |
| 2557 | ฮอร์โมนส์ วัยว้าวุ่น ซีซั่น 2 | นัท | จีเอ็มเอ็ม แชนแนล และ จีทีเอชออนแอร์ | รับเชิญ |
| 2557 | เพื่อนเฮี้ยน..โรงเรียนหลอน ตอน ตายตาม | บอล | จีเอ็มเอ็ม แชนแนล และ จีทีเอชออนแอร์ |  |
| 2558 | ฮอร์โมนส์ วัยว้าวุ่น ซีซั่น 3 | นัท | ช่องวัน และ จีทีเอชออนแอร์ | พระเอกนำเดี่ยวเรื่องแรก |
| 2560 | Princess Hours Thailand รักวุ่น ๆ เจ้าหญิงจอมจุ้น | คะนอง | ช่อง True4U |  |
| 2560 | โปรเจกต์ เอส เดอะซีรีส์ ตอน Spike! (วอลเลย์บอล) | พีท | จีเอ็มเอ็ม 25 |  |
ผลงาน > ซิทคอม

| ปี พ> ศ. | เรื่อง | รับบทเป็น |
| --- | --- | --- |
| 2559 - 2560 | บางรักซอย 9/1 | ท็อป |
| 2561 | รักล้นๆ คนเต็มบ้าน ตอน เหนื้อยเหนื่อย.. ไม่กินเผ็ด | บิ๊ก |
ผลงาน > ภาพยนตร์

| 0 | 1 | 2 |
| --- | --- | --- |

| ปี พ.ศ. | เรื่อง | บทบาท (ชื่อตัวละคร) |
| 2560 | School Tales เรื่องผีมีอยู่ว่า | เน็ต |
ผลงาน > ผลงานเพลง

ร้องเพลงประกอบรายการ The Trainer ปั้นฝันสนั่นเวที
อัลบั้ม "Little Big Dream" สังกัดจีเอ็มเอ็ม แกรมมี่ (ร่วมกับผู้เข้าประกวด The Trainer)
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
ตั้งวง

| ตั้งวง |
| --- | --- |

กำกับ: คงเดช จาตุรันต์รัศมี
เขียนบท: คงเดช จาตุรันต์รัศมี
บทภาพยนตร์: คงเดช จาตุรันต์รัศมี
อำนวยการสร้าง: ปริศนา พงษ์ทัดศิริกุล กัญญารัตน์ จิรรัชชกิจ
นักแสดงนำ: สมภพ สิทธิอาจารย์ สิริภัทร คูหาวิชานันท์ ณัฐสิทธิ์ โกฏิมนัสวนิชย์ อนวัช พัฒนวณิชกุล ณัฐรัฐ เลขา
กำกับภาพ: หม่อมราชวงศ์อัมพรพล  ยุคล  ศรันย์ ศรีสิงห์ชัย 
ตัดต่อ: มานุสส วรสิงห์ กมลธร เอกวัฒนกิจ
ดนตรีประกอบ: ชัยบรรฑิต พืชผลทรัพย์ อภิชัย  ตระกูลเผด็จไกร ธชย ประทุมวรรณ
บริษัทผู้สร้าง: นอร์ธ สตาร์ โปรดักชั่น  
วันฉาย:   29 สิงหาคม ค.ศ. 2013 (2013-08-29) (ประเทศไทย) 
ความยาว: 86 นาที
ประเทศ: ประเทศไทย
ภาษา: ภาษาไทย
ข้อมูลจากสยามโซน
ตั้งวง เป็นภาพยนตร์ไทย เขียนบทและกำกับโดยคงเดช จาตุรันต์รัศมี อำนวยการสร้างโดย ติ๊ก กัญญารัตน์ เป็นภาพยนตร์ที่สร้างจากเงินทุนสนับสนุนของสำนักงานศิลปวัฒนธรรมร่วมสมัย กระทรวงวัฒนธรรม  มีเนื้อหาเกี่ยวกับวัฒนธรรมไทย โดยสอดแทรกเหตุการณ์ทางการเมืองไทยไว้เป็นฉากหลัง ในแง่มุมของบริบททางสังคม   ภาพยนตร์ได้รับการคัดเลือกให้เข้าประกวดในเทศกาลภาพยนตร์นานาชาติเบอร์ลิน สาย Generation  และเทศกาลภาพยนตร์นานาชาติฮ่องกง
เนื้อเรื่องกล่าวถึงเด็กวัยรุ่น 4 คนที่ประสบปัญหาชีวิต จึงมาบนบานศาลกล่าวกับสิ่งศักดิ์สิทธิ์ และจำเป็นต้องมาฝึกฝนรำไทยกับนางรำ เพื่อรำแก้บนตามที่ได้บนบานไว้
แหล่งข้อมูลอื่น

เว็บไซต์ทางการ
ตั้งวง ที่สยามโซน
| ด ค กผลงานโดย คงเดช จาตุรันต์รัศมี |
| --- | --- |
กำกับภาพยนตร์:  สยิว (2546)  เฉิ่ม (2548)  กอด (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565) 
บทภาพยนตร์:  สยิว (2546)  เดอะเลตเตอร์ จดหมายรัก (2547)  เฉิ่ม (2548)  ต้มยำกุ้ง (2548)  หนูหิ่น เดอะมูฟวี่ (2549)  Me...Myself ขอให้รักจงเจริญ (2550)  กอด (2551)  ปืนใหญ่จอมสลัด (2551)  Happy Birthday (2551)  สโนว์ (2552)  แต่เพียงผู้เดียว (2555)  ตั้งวง (2556)  เอวัง (2557)  Snap แค่ได้..คิดถึง (2558)  Where We Belong ที่ตรงนั้น มีฉันหรือเปล่า (2562)  แอน (2565) 
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2537)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
ห้างไนติงเกล

| ห้างไนติงเกล |
| --- | --- |
ห้างไนติงเกลในเดือนกันยายน พ.ศ. 2567

ชื่ออื่น: ไนติงเกล-โอลิมปิค
ข้อมูลทั่วไป
สถานะ: ปิดให้บริการ
ประเภท: ห้างสรรพสินค้า
ที่อยู่: 70 ถนนตรีเพชร แขวงบูรพาภิรมย์ เขตพระนคร กรุงเทพฯ
เจ้าของ: บริษัท ไนติงเกล โอลิมปิค จำกัด
การออกแบบและการก่อสร้าง
เป็นที่รู้จักจาก: ห้างสรรพสินค้าเก่าแก่ที่สุดที่ยังเปิดบริการอยู่ในประเทศไทย
เว็บไซต์
nightingaleolympic.com
ห้างไนติงเกล หรือชื่อเต็ม ไนติงเกล-โอลิมปิค เป็นห้างสรรพสินค้าที่มีอายุยาวนานที่สุด ที่ยังเปิดดำเนินกิจการอยู่ในประเทศไทย ตัวอาคารมีทั้งหมด 3 คูหา 7 ชั้น ตั้งอยู่ที่บริเวณแยกพาหุรัด แขวงวังบูรพาภิรมย์ เขตพระนคร กรุงเทพมหานคร เริ่มเปิดกิจการตั้งแต่ปี พ.ศ. 2473 โดยมี นายนัติ นิยมวานิช เป็นผู้ก่อตั้ง จากกิจการร้านค้าเล็ก ๆ เพียงคูหาเดียว ใกล้กับศาลาเฉลิมกรุง ในยุคเริ่มแรกก็ได้ขยับขยายจนเปิดกิจการภายใต้ชื่อปัจจุบัน เมื่อวันที่ 5 สิงหาคม พ.ศ. 2509
ประวัติ

ห้างไนติงเกลใช้การโฆษณาทางโทรทัศน์เพื่อประชาสัมพันธ์ห้างเป็นเจ้าแรก ๆ ในประเทศไทย รวมไปถึงกิจกรรมอื่น ๆ ที่จัดเพื่อดึงดูดลูกค้าวัยรุ่น ซึ่งเป็นกลุ่มเป้าหมายในยุคนั้น มีคำขวัญหรือสโลแกนของห้างว่า “คลังแห่งเครื่องกีฬา ราชาเครื่องดนตรี ราชินีเครื่องสำอาง”
ห้างไนติงเกล ยังเป็นเสมือนฟิตเนสแห่งแรกของประเทศไทย โดยเมื่อเริ่มแรกทางห้างจะมี จักรยานปั่นออกกำลังกาย, ลู่วิ่ง, ดรัมเบลไว้บริการลูกค้า โดยคิดราคาชั่วโมงละ 100 บาท ส่วนแผนกเครื่องสำอางก็มีโต๊ะเครื่องแป้ง อุปกรณ์แต่งหน้า-ทำผม ซึ่งเป็นเสมือนสถานเสริมความงามเพื่อให้บริการลูกค้าในยุคนั้น
ปัจจุบันห้างดังกล่าวกำลังประสบปัญหาขาดทุน โดยพบว่าระหว่างปี 2554–2560 บริษัทฯ ขาดทุนรวมกว่า 10,000 ล้านบาท โดยมาร์เก็ตเทียร์วิเคราะห์ว่า เนื่องจากยังไม่ปรับตัวเข้ากับยุคสมัยใหม่ได้ดีเท่าที่ควรและลูกค้าประจำซึ่งเป็นผู้สูงอายุเสียชีวิตกันไปมาก